CELEX: 32020D0794
Language: ga
Date: 2020-06-16 00:00:00
Title: Cinneadh (CBES) 2020/794 ón gComhairle an 16 Meitheamh 2020 lena leasaítear Cinneadh (CBES) 2018/101 maidir le rialuithe éifeachtacha ar onnmhairiú arm a chur chun cinn

17.6.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 193/13
               
            
         CINNEADH (CBES) 2020/794 ÓN GCOMHAIRLE
         an 16 Meitheamh 2020
         lena leasaítear Cinneadh (CBES) 2018/101 maidir le rialuithe éifeachtacha ar onnmhairiú arm a chur chun cinn
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 22 Eanáir 2018, ghlac an Chomhairle Cinneadh (CBES) 2018/101 (1), lena bhforáiltear do thréimhse cur chun feidhme 30 mí ó dháta thabhairt i gcrích an chomhaontaithe maoinithe dá dtagraítear sa Chinneadh sin, le haghaidh na ngníomhaíochtaí dá dtagraítear in Airteagal 1 de.
                  
               
                     (2)
                  
                  
                     An 30 Aibreán 2020, d’iarr an Bundesamt für Wirtschaft und Ausfuhrkontrolle, ina cháil mar an Ghníomhaireacht Cur Chun Feidhme, údarú ón Aontas síneadh a chur le tréimhse cur chun feidhme Chinneadh (CBES) 2018/101 go dtí an 30 Samhain 2020 mar gheall ar dhúshláin a eascraíonn as an bpaindéim COVID-19 leanúnach.
                  
               
                     (3)
                  
                  
                     Is féidir leanúint leis na gníomhaíochtaí dá dtagraítear in Airteagal 1 de Chinneadh (CBES) 2018/101 gan aon impleacht ó thaobh acmhainní airgeadais de go dtí an 30 Samhain 2020.
                  
               
                     (4)
                  
                  
                     Ba cheart, dá bhrí sin, Cinneadh (CBES) 2018/101 a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear, leis seo, Cinneadh (CBES) 2018/101 mar a leanas:
            
                        (1)
                     
                     
                        Cuirtear an méid seo a leanas in ionad Airteagal 5:
                        
                           “Airteagal 5
                           
                           Tiocfaidh an Cinneadh seo i bhfeidhm ar dháta a ghlactha agus rachaidh sé in éag an 30 Samhain 2020.”.
                        
                     
                  
                        (2)
                     
                     
                        San Iarscríbhinn, cuirtear an méid a leanas in ionad théacs roinn 10:
                        
                                    “10.
                                 
                                 
                                    
                                       Fad ama
                                    
                                    Tiocfaidh deireadh leis an tionscadal an 30 Samhain 2020.”.
                                 
                              
                  
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 16 Meitheamh 2020.
            
               
                  Thar ceann na Comhairle
               
               
                  An tUachtarán
               
               A. METELKO-ZGOMBIĆ
            
         
         
            (1)  Cinneadh (CBES) 2018/101 ón gComhairle an 22 Eanáir 2018 maidir le rialuithe éifeachtacha ar onnmhairiú arm a chur chun cinn (IO L 17, 23.1.2018, lch. 40).